**IZVJEŠČE O REALIZACIJI PLANA RADA ŠRK ZA NJEMAČKE OVČARE**

**U 2020. GODINI**

Godinu iza nas obilježila su dva događaja, koja su značajno utjecala na uobičajeno održavanje aktivnosti ŠRK utvrđenih planom rada za 2020. godinu. Pritom mislim na slijedeće:

1. Pojava pandemije corona 19
2. Promijene u pravilnicima HKS-a o provođenju ispita u radu sportskih pasmina pasa i kontroli radnih ispita.

Ad.1.

Do pojave pandemije corona 19, početkom 2020. godine, održan je samo jedan radni ispit. Svi ostali ispiti sukladno odredbama koje je donio Nacionalni stožer, nisu održani u periodu ožujak-lipanj. Nakon ublažavanja mjera i mogućnosti održavanja ispita, pojedini organizatori su odustali od organizacije ispita jer vodiči pasa nisu imali kontinuitet treninga potreban za pripremu pas, a time i spremnost za polaganje ispita po pojedinim programima.

Ad. 2.

Na Izbornoj godišnjoj skupštini HKS-a, početkom godine, izabrano je novo Povjerenstvo za rad sportskih pasmina pasa na čelu s novim predsjednikom. Novi ljudi, nove ideje. Ubrzo je došlo do izmjena u dva pravilnika i to u Pravilniku o provođenju ispita u radu sportskih pasmina pasa i Pravilniku o kontroli ispita.

Nove odredbe u navedenim pravilnicima imale su za posljedicu novi način prijavljivanja ispita, što je donekle zbunilo organizatore i u prvo vrijeme otežalo njihovo održavanje. Ujedno je pojačana i kontrola na svim prijavljenim ispitima jer je nadležnost za kontrolu ispita prenesena sa Izvršnog odbora HKS-a na Povjerenstvo.

Posljedica djelovanja događanja navedenih u točkama 1 i 2 su, da je od planiranih 42 ispitna roka, otkazano njih tri četvrtine.

**RADNI ISPITI**

Tijekom 2020. godine, vodiči pasa njemačkih ovčara pristupili su na 13 organiziranih radnih ispita

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Program** | **BH/VT** | **IGP-1** | **IGP-2** | **IBGH-1** | **IBGH-2** | **UPr-1** | **UPr-3** | **FPr-1** | **FPr-3** | **IFH-V** | **IFH-2** | **Ukupno** |
| Br. pasa | 17 | 9 | 1 | 1 | 1 | 1 | 3 | 4 | 1 | 3 | 1 | 40 |

**BROJ PASA S POLOŽENIM ISPITIMA PO PROGRAMIMA**

Broj njemačkih ovčara kojim su položili neki od radnih ispita u mandatnom razdoblju 2017 -2020. kretao se prema godinama:

|  |  |
| --- | --- |
| **GODINA** | **BROJ PASA** |
| 2017. | 88 |
| 2018. |  101 |
| 2019. |  129 |
| 2020. |  40 |
| **UKUPNO:** |  **358** |

**PRVENSTVO HRVATSKE U ŠRK ZA NJEMAČKE OVČARE**

Prvenstvo Hrvatske u radu za njemačke ovčare odvijalo se u okviru PH svih pasmina. Prvaci Hrvatske po pojedinim programima postali su:

|  |  |  |  |
| --- | --- | --- | --- |
| **PROGRAM** | **IME VODIČA** | **IME PSA** | **PLASMAN** |
| FPr-1 | Damir Kerman | Hagrid Beauty of the best | 1. PH |
| FPr-1 | Danko Horvat | Hilda Crveni Maestoso |  2. |
| FPr-1 | Ivan Magdalenić | Goes Steel Soul |  3. |
| IFH-V | Dalibor Peršin | Nik vom Haus Dalibor |  1. PH |
| IFH-V | Nada Makar | Mobi Issy Top |  2. |
| IFH-2 | Zvonko Klen | Kasmo 't Palmalainehof |  1. PH |
| IGP-1 | Damir Kerman | Hagrid Beauty of the best |  1. PH |

Zbog nesuglašenosti ZUUNJOH i Povjerenstva za rad sportskih pasmina pasa HKS-a na završnoj priredbi PH u Novim Jankovcima, nisu proglašeni rezultati PH za njemačke ovčare pa samim tim nisu dodijeljeni ni zasluženi pehari vodičima pasa, što bi svakako trebalo učiniti prvim prilikom.

**PRVENSTVO SVIJETA U RADU ZA NJEMAČKE OVČARE**

Zbog pandemije corona 19, Svjetsko prvenstvo u radu za njemačke ovčare koje se uobičajeno održavalo tijekom prvog tjedna mjeseca listopada, je otkazano. O otkazivanju Svjetskog prvenstva obavješteni su kandidati za sastav naše reprezentacije.

Križevci, 1. veljače 2021. Zdravko Kliček, referent ZUUNJOH za ŠRK

**PRIJEDLOG PLANA RADA ZUUNJOH U ŠRK ZA 2021. GODINU**

1. **Organizacija radnih ispita**

Organizaciju radnih ispita tijekom godine provoditi sukladno Kalendaru za 2021. godinu.

1. **Organizacija PH u radu za njemačke ovčare**

PH u radu za njemačke ovčare organizirati zajedno sa PH svih pasmina. Odvojeno voditi postignute rezultate vodiča njemačkih ovčara.

1. **Priprema i izbor članova reprezentacije**

Tijekom godine pratiti prema rezultatima nastupe kandidata za sastav reprezentacije i vršiti ostale pripreme za odlazak na svjetsko prvenstvo.

1. **Ostale aktivnosti**

Prema potrebi organizirati i ostale aktivnosti vezane za ŠRK, a za koje članovi iskažu potrebe i interes.

Križevci, 1. veljače 2021. Zdravko Kliček, referent ZUUNJOH za ŠRK